open-index/open-wikipedia-markdown huggingface dataset:
Tasonomia de Lineo

La **tasonomia de Lineo**, o clasi biolojial, es un metodo par cual biolojistes clasi organismes par tipos biolojial, como jenero o spesie. La orijina de clasi biolojial es en la laboras de Carolus Linnaeus (o Carol Lineo), ci ia clasi spesies longo sua cualias fisical. Esta clasis ia es revisada pos la laboras de Charles Darwin per segue la prinsipe de desende comun. La analise de ADN ia causa revisas plu resente, e va continua probable.

On ave oto niveles major: domina, rena, filo (o divide), clase, ordina, familia, jenero, e spesie. La jenero plu la spesie descrive jeneral un clasi de viventes cual pote reprodui con lunlotra.

## Sufisas

Nota ce, per la animales, la finis de la nomes de categorias alta no es coerente.

## Jenero e spesies

Un vivente es normal indicada par du nomes – la jenero e la spesie – o par tre nomes – jenero, spesie, e suspesie. La jenero es normal un nom e comensa con un letera major. La spesie (e suspesie) pote es un nom, un ajetivo, o an la nom propre de la siensiste ci ia descovre o clasi orijinal la vivente, e lo comensa con un letera minor. Per esemplo:
* Equus hemionus > Ecuo hemiono > asino asian
* Equus africanus > Ecuo africano > asino african
* Equus zebra > Ecuo zebra > zebra de montanias
* Equus ferus caballus > Ecuo fero cabalo > cavalo domada
* Equus quagga burchellii > Ecuo cuaga burchelli > zebra de Burchell 
**(nota como la spele de la nom propre - Burchell - no es cambiada, estra la ajunta -i)

## Respele

Esta sistem es internasional asetada par biolojistes, en la forma latina, usante la 26 leteras de la alfabeta roman completa, e sin la usa de sinietas. Multe linguas ave un sistem paralel cual usa sua propre spele e pronunsia. La sistem paralel per elefen segue esta regulas: [nota: elinica/latina > **elefen**]

*consonantes:
**ch > **c**
**ph > **f**
**rh > **r**
**th > **t**
**c pronunsiada s > **s**
**g pronunsiada j > **j**
**k > **c**
**q > **c**
**x es retenida e pronunsiada como **x** en lfn, no como cs
*vocales e semivocales:
**ae > **e**
**ei > **e**
**oe > **e**
**ou > **o**
**w > **u**
**y > **i**

La finis de la nomes siensal per animales (a supra) es tipal cambiada a **-o**, con la plural en **-os**. Alga finis comun:
*-ato  -**formo**
*-idea > -**ideo**
*-idae > -**ido**
*-inae > -**ino**
*-ii, -ia > -**io**
*-morpha, -morphia > -**morfo**
*-ptera > -**tero**

Finis de nomes de spesies o jeneras segue esta regulas:

*-us, -um, -u, -os, -on > **-o**
*-a, -as > **-a**
*-e, -es > **-e**
*Nomes cual fini con "-is", "-ix", o "-ex" no cambia
* Un caso spesial: **-zon** ( -**fita**
*-idae > -**ida**
*-acea > -**asea**
*-doneae > -**donea**
*-ales > -**ala**

Finis per spesies e jenera de plantas, bateria, etc, segue la mesma regulas como animales.
Tai

**Tai** (ofisial la Rena de Tai) es un pais a la sentro de la penisola indoxines en Asia sude-este. Con area intera de sirca 513 000 km², Tai es la pais 50 de la plu grandes de mundo. Lo es la pais 20 de la plu popladas de mundo, con sirca 66 milion persones.

Tai es un monarcia constitual e ia varia tra desenios entre democratia parlamental e junta militar; la colpa de stato la plu resente ia es par la Consilio Nasional per Pas e Ordina en maio 2014. Sua capital e site la plu poplada es Bangcoc. Lo es bordada a la norde par Miama e Lau, a la este par Lao e Camputxa, a la sude par la Golfo Tai e Malaisia, e a la ueste par la Mar Andaman e la parte estrema sude de Miama. Sua fronteras maral inclui Vietnam en la Golfo Tai a la sude-este, e Indonesia e Barat en la Mar Andaman a la sude-ueste.

La economia tai es la numero 27 de la plu grandes de mundo par produi interna bruta, o la numero 20 si on mesura par capasia de compra. Lo ia deveni un pais nova industrida e un esportor major en la desenio de 1990. Fabrica, cultiva e turisme es campos major de sua economia. On regarda lo como un potiosa media en la rejion e la mundo.

La area de Tai es sirca 514,000 cilometres cuadrida. En 2007, la pais ia ave sirca 65 068 149 abitores. La site capital es Bangcoc, e la lingua major es tai.
Tasonomia de animales

*[1] La cuantia de spesies es prosima e varia con la fontes; la datos de esta table es fundida sur Brusca e Brusca, si los no ave un otra indica
**Brusca, R. C. & Brusca, G. J., 2005. *Invertebrados*, edita 2. McGraw-Hill-Interamericana, Madrid (etc), XXVI+1005 pp. ISBN 0-87893-097-3.

*[2] http://www.environment.gov.au/biodiversity/abrs/publications/other/species-numbers/02-exec-summary.html#vertebrates Chapman, A. D., 2005. Numbers of Living Species in Australia and the World

*[3] http://www.environment.gov.au/biodiversity/abrs/publications/other/species-numbers/03-02-groups-invertebrates.html Chapman, A.D. 2007. *Numbers of Living Species in Australia and the World*. *Invertebrates*. A Report for the Department of the Environment and Heritage. Australian Biodiversity Information Services, Toowoomba, Australia. ISBN (online) 978 0 642 56850 2
Te

**Te** es un infusa de partes de la arboreta *Camelia sinensis*, spesial la folias, en acua calda.

On ave cuatro tipos: negra, blanca, verde, e ulong.

"Te erbal" refere a un infusa de otra erbas o frutas.

Te es la bevida du de la plu populares en la mundo.
Teatro

:*Per plu, vide [[:Category:Teatro|categoria teatro]]*

**Teatro** (de la parola elinica θέατρον) es la braso de la artes de presenta cual inclui la presenta de naras ante un popla, usante parla, jesti, musica, dansa, sona, fondos, e cualce otra modos nesesada.

La teatro ueste veni, xef, de la drama elinica antica, de cual lo ia empresta terminolojia tecnical, clasi en jeneros, e multe de sua temas, carateres e tramas. La artiste teatral Patrice Pavis defini teatralia, lingua teatral e scrive teatral como espresas sinonim cual difere teatro de otra artes de presenta, leteratur e la artes en jeneral.

La teatro moderna, en un defini larga, inclui teatrales e musica teatral. On ave lias entre la teatro e la formas artal de baleto, opera (cual usa presentas en un teatro con vestes fantasin, acompaniada par canta e orcestra) e otra formas diversa.
Tecnolojia

:*Esta es la article sur tecnolojia. La [[:Category:Tecnolojia|categoria Tecnolojia]] conteni plu articles sur tecnolojia.*

**Tecnolojia** es la desinia e crea de metodos, utiles, e macinas per aida umanas e la mundo. Esemplos inclui la seguente:

*Acuaduto
*Arma
*Auto
*Avion
*Bania
*Barcon
*Camera
*Cloaca
*Computador
*Cose
*Electrica
*Enerjia nucleal
*Foco
*Forno
*Iriga
*Lampa
*Macina
*Molin
*Motor simple
*Orolojia
*Plomi
*Primador
*Radio
*Rota
*Telefon
*Telegraf
*Televisa
*Texe
*Transistor
*Util
*Vason
Teogonia

La **Teogonia** (de la elinica antica *Θεογονία* "orijina de la deos") es un obra poesial scriveda par Hesiodo. Lo conteni un de la esemplos la plu antica de la orijina de la universo e la linia de familia de la mitolojia elinica antica.



Ta ce nos comensa canta de la musas heliconal, ci abita la monte grande e santa Helicon e dansa sur pedes suave sur la fonte profonda azul e la altar de la fio omnipotiosa de Crono, e, cuando los ia lava sua corpos suave en Permeso o en la Fonte de Cavalo o Olmeio, fa sua dansas bela e encantante sur Helicon la plu alta, e move con pedes enerjiosa.
Teoria de relativia

La **teoria de relativia** es un de la teorias fisical la plu importante de la sentenio 20. Lo ia es developada par Albert Einstein. Lo ave du partes: la teoria de relativia spesial e la teoria de relativia jeneral. La introdui de la teoria ia es importante car lo ia solve multe problemes fisical e consetal.

## Istoria

Ante 1905, la anio en cual la teoria prima (sur la relativia spesial) ia es publicida, on ia ave teorias vera strana sur la "eter". On ia proposa la eter como un fluida material – ma sin masa! – cual cambia la relatas eletromagnetal cuando ojetos move. Esta cambias ia es mesurable, ma la teorias sur la eter no ia coere. La eter mesma no ia es vidable, e no ia es mesurable.

La teoria de relativia spesial ia combina la relatas a moves con la eletromagnetisme a un modo matematical vera simple e refinada, par introdui un conseta nova de la spasio.

## Spasiotempo

La teoria de relativia spesial nega la ipotese de la eter, e informa nos ce la spasio mesma es un ojeto. Lo es un ojeto cual es cambiada par la ojetos cual move tra lo.

Plu, lo no es sola un spasio, ma un spasiotempo. Moves tra la spasiotempo cambia ance la tempo. Esta fato ia inspira multe scrivores de naras siensal en la idea de "viaja tra la tempo": move a la pasada o a la futur (como en la filma *Revade a la futur*).

## Bucos negra

La teoria de relativia jeneral evolui esta conseta e la leges fisical de la spasiotempo. Lo predise ce la spasiotempo ave "perforas". Esta bucos atrae cuasi tota ojetos, an fotones (particulas de lus), cual es la ojetos la plu rapida en la universo. No fotones pote evade esta bucos, e la bucos no emete fotones. Seguente, nos no pote vide un buco. Nos vide sola un loca sin lus: un buco negra.

On ave alga filmas de naras siensal sur bucos negra. Un esemplo es *La buco negra* de Disney, cual es un varia moderna de la nara *20 000 legas su la mar* de Jules Verne.

La siensiste la plu famosa en la campo de bucos negra es Stephen Hawking – un jenio de fisica ci parla tra un computador e move en un seja rolante.
Teorem de Pitagora

En matematica, la **teorem de Pitagora** es un relata fundal en la jeometria euclidal entre la tre lados de un triangulo reta. Lo dise ce la cuadro de la ipotenusa (la lado cual fasa la angulo reta) es egal a la soma de la cuadros de la otra du lados. La teorem pote es scriveda como un egali relatante la longia de la lados *a*, *b* e *c*, frecuente nomida la "egali pitagoral":
:a^2 + b^2 = c^2 ,
do *c* representa la longia de la ipotenusa e *a* e *b* la longia de la otra du lados de la triangulo.

An si lo es frecuente disputada ce la conose de la teorem presede lo, la teorem es nomida per la matematiciste elinica antica Pitagora (s 570–495 aec), car la tradision atribui a el la prima demostra rejistrada. On ave atestas ce la matematicistes babilonian ia comprende la formula, an si poca indica un aplica en un strutur matematical. Ance matematicistes mesopotamian, barati e xines ia descovre la teorem de forma autonom e, en alga casos, ia furni demostras per casos spesial.

La teorem ave demostras diferente – cisa plu ca cualce otra teorem matematical. Los es multe diversa, incluinte demostras jeometrial e aljebral, con alga veninte de mil anios ante aora. La teorem pote es jeneralida en formas variosa, incluinte spasios cual no es euclidal, ojetos cual no es triangulos reta, e an ojetos cual no es triangulos.

La teorem de Pitagora ia atrae atende estra la matematica como simbol de potia inteletal e referes a lo abunda en leteratur, animas e cantas.
Theodor Mommsen

**Theodor Mommsen** (1817–1903) ia es un istoriste deutx e un spesialiste en istoria roman, un de la istoristes deutx la plu influosa de la sentenio 19. Mommsen ia nase en Garding, Schleswig. El ia servi como profesor en universias famosa. Ocupante la posto de xef en istoria antica en Universia de Berlin, el ia edita la colie gloriosa de enscrives latina *Corpus Inscriptionum Latinarum*.

Mommsen ia es bon conoseda per un serie de obras sur istoria e enscrives de estende vasta e capasia astuta.

Mommsen ia gania la premio Nobel de leteratur en 1902, per es "la mestre la plu grande vivente de la arte de scrive istorial", con refere spesial a sua obra la plu grande *Istoria roman*, cual on regarda como un de la istorias la plu profesal scriveda a cualce tempo.
Thomas Alva Edison

**Thomas Alva Edison** (1847–1931) ia es un inventor american. El ia developa la bulbo de lus eletrical, un sistem de jenera eletrica, un aparato per rejistra sonas, e un projetador sinemal – de cual tota resta importante en la sosia moderna.

Naseda en Milan, Ohio, Edison ia comensa esperimenta con primadores e aparatos eletrical e macinal en sua jovenia. Cuando el ia labora como telegrafiste, el ia fa sua inventa prima per move mesajes a un linia nova, automatida sin operor. Sua reali grande ia es un macina per envia multe mesajes a la mesma tempo tra un linia unica. Sua inventa de la transmetador carbonal de telefon ia es esensal en la developa de la telefon, cual ia es plu tarda inventada par Alexander Graham Bell, un fisiciste american.

En 1877 Edison ia anunsia la fonograf prima. En 1879 el ia mostra a la popla la bulbo incandesente de lus eletrical. En 1882 el ia developa e fisa en New York City un sentro grande de potia eletrical, la prima en la mundo. En 1883 el ia oserva la flue de eletrones de un fileta caldida – nomida la efeto de Edison.

En 1888, el ia inventa la "cinetoscopio", la macina prima per produi imajes movente par un segue rapida de senas individua. El ia crea un pila per reteni la eletrica e un fonograf en cual la sona ia es gravada sur un disco en loca de un silindre. Par sincroni sua fonograf e cinetoscopio, el ia produi imajes movente e parlante a la ves prima en 1913.

En la Gera Mundal Prima(1914–18), Edison ia labora per la atas nesesada de gera.
Tera

La **Tera** (simbole astronomial: ) es la planeta tre de la sistem solal par prosimia a la Sol e la planeta sinco par diametre. Lo es un de la planetas terin. Lo es unica en la sistem car lo es la sola planeta sur cual on ia confirma la presentia de la vive. Sirca de 29,2% de la surfas de la Tera es tera  composada de continentes e isolas. La 70,8% restante es covreda con acua, la majoria con mares, golfos e otras corpos de acua salosa, ma ance con lagos, rios e otras de acua dulse, ce juntas formi la idrosfera. Multe de la rejiones polar de la Tera es covreda en jelo. La strato esterna de la Tera es divideda en multe placas tetonical rijida ce migra traversante la surfas tra multe miliones de anios, en cuando sua interna permane ativa con un cor interna de fero solida, un cor esterna licuida ce jenera la campo magnetal de la Tera, e un capa convetante ce move placas tetonical.

La atmosfera de la Tera es composada per la plu de nitrojen e osijen. Plu enerjia solal es resetada par rejiones tropical ca rejiones polal e redistribuida par sirculi atmosferal e maral. Gases invernerial ance fa un rol importante en la regula de temperatur de la surfas. La clima de un rejion no es determinada sola par latitude, ma ance par la altia e prosimia de mares moderante, entre otras fatores. La clima sever, como siclones tropical, tempestas, e ondas de caldia aveni en la majoria de la areas e causa un grande efeto en la vive.

La gravita de la Tera interata con otra ojetos en spasio, spesial en la Luna, ce es la unica satelite natural de la Tera. Movente sirca la Sol, la Tera ave un orbita pico nonsirculo (un elise). Sua distantia de la Sol es 149 600 000 km (= 1 UA), e lo ave un rapidia de 29,8 km/s. Lo jira en 23 oras, 56 minutos e 3,5 secondos. Acel move determina la dia e la note. Sua diametre ecuatoral es 12 756 km.

## Cronolojia

### Formi
La plu vea materia trovada en la Sistem Solal es datada par 4.5682 Ga (bilion de anios) ante aora. Per 4.54 ± 0.04 Ga la Tera primeval ia ave formida.

## Referes
Theodor Herzl

**Theodor Herzl** (ivri: תאודור הֶרְצֵל‎ *Te'odor Hertsel*, magiar: *Herzl Tivadar*; 2 maio 1860 - 3 julio 1904), naseda **Benjamin Ze'ev Herzl** (ivri: בִּנְיָמִין זְאֵב הֶרְצֵל‎ *Binyamin Ze'ev Hertsel*), ance conoseda en ivri como חוֹזֵה הַמְדִינָה‎, *Chozeh HaMedinah* (lit. "Previdor de la Stato"), ia es un jornaliste, autor teatral, ativiste e scrivor osteraices-magiar, ci ia es un de la padres de sionisme. Herzl ia formi la Organiza Sioniste Mundal e ia promove la migra iudi a Palestina en un labora per crea un stato iudi. An si el ia mori ante sua fundi, el es jeneral regardada como la padre de la Stato de Israel, constituida en 1948.
Timor Este

**Timor Este** (ofisial la Republica Democrata de Timor Este) es un pais en la rejion maral de Asia sude-este. Lo es composada par la dui este de la isola Timor; la isolas prosima Atauro e Jaco; e Oecusse, un esclave a la lado norde-ueste de la isola, ensircada par Timor Ueste Indonesian. La area de la pais es sirca 15 410 km².

Timor Este ia es colonida par Portugal en la sentenio 16, e ia es conoseda como Timor Portuges asta 28 novembre 1975, cuando la Fronte Revoluiste per Timor Este Nondependente (FRETILIN) ia declara la autonomia de la teritorio. Pos nove dias, lo ia es invadeda e ocupada par Indonesia, e ia es declarada como la provinse 27 de Indonesia en la anio seguente. La ocupa indonesian de Timor Este ia es marcada par un gera multe violente tra desenios entre grupos separadiste (spesial FRETLIN) e la militar indonesian.

En 1999, pos la ata de autodetermina suportada par la Nasiones Unida, Indonesia ia sede controla de la teritorio. Timor Este ia deveni la stato autonom nova prima de la sentenio 21 a 20 maio 2002, e ia junta se a la Nasiones Unida e la Comunia de Paises de Lingua Portuges. En 2011, Timor Este ia anunsia sua intende de gania membria en la Asosia de Nasiones de Asia Sude-Este par solisita per deveni sua membro des-un. Lo es un de sola du nasiones xef cristian en Asia sude-este, con ce la otra es la Pilipinas.

La popla en la anio 2007 ia es sirca 1 084 971 persones. La site capital es Dili. La linguas major es portuges, tetum e otra linguas local.
Timur

**Timur** (parsi: تیمور‎‎ Timūr, chagatai: Temür, uzbec: Temur; mori 18 febrero 1405) ia un un concistor turces-mongol e la fundor de la Impero de Timur en Persia e Asia sentral. Sua nom sinifia "fero" en turces antica.

El ia nase en Transoxiana en la desenio de 1320 o 1330, prosima a la site Kesh (aora Shahrisabz, Uzbecistan) a sirca 80 km a norde de Samarkand. Sua padre Taraqai ia es un nobil minor de la burlas, ci ia es un popla mongol ci ia deveni turces.

Timur ia gania controla de la Hania Chagatai ueste sirca 1370. De acel base, el ia gida campanias militar tra Asia ueste, sentral e sude, la Caucasos, e Rusia sude, e ia deveni la renor la plu potiosa en la mundo muslim pos sua vinse de la mamluces de Egipte e Suria, la asende de la Impero Osmanian, e la desende de la Sultania de Delhi. De esta concistas, el ia fundi la Impero de Timur, ma sua impero ia frati corta pos sua mori.

La armadas de Timur ia es multietnical e temeda tra Asia, Africa e Europa, de cual multe partes grande ia es destruida par sua armadas. Istoristes estima ce sua campanias militar ia causa la mori de sirca 17 milion persones, cual es egal a sirca sinco persentos de la popla de la mundo a acel tempo.

Timur es videda como la concistor nomada final de la stepes eurasian, e sua impero ia furni la funda de la asende de imperos plu struturida e permanente de "la eda de fusiles" en la sentenios 16 e 17. Timur ia presenta se como la eritor de Txingis Han e la restoror de la Impero Mongol. El ia usa simboles e espresas muslim per legali sua concistas, e ia nomi se "la spada de islam". Timur ia vinse ance la Cavalores de San Joan de Ieruxalem ("Ospitalores") a Smirna. 

Ante la fini de sua rena, Timur ia controla tota la restas de la Hania Chagatai, la Hania Hulagu e la Manada de Oro, e ia atenta an la concista de la dinastia Yuan.

Timur ia es la avo de la sultan Ulugh Beg, un astronomiste e matematiciste e la renor de Asia sentral de 1411 a 1449. El ia es ance la cuatroavo de Babur, la fundor de la Impero Mogol, ci ia rena partes de Asia sude per plu ca tre sentenios (1526–1857).
Tirana

**Tirana** es la capital e site xef de Xciperia como ance la cor cultural, economial e governal de la pais. Lo es locada en la sentro ueste de la pais, a 700 cilometres de Atina, a 290 cilometres de Skopje, a 250 cilometres de Pristina e a 160 cilometres de Podgorica. En la anio 2008, Tirana ia ave 624 642 abitores. La area de Tirana es 41,8 cilometres cuadrida. 

## Jeografia
Tirana es locada en la sentro de Xciperia, a 32 cilometres de la costa. La altia promedia es 110 m, e la punto la plu alta es Mali me Gropa, con 1828 metres. La site es ensircada par colinas, con la Monte Dajti en la este e un vale pico abrinte en la norde-ueste regardante la Mar Adriatica a distantia.

## Politica
Tirana ia deveni la capital de Xciperia a oto anios pos la autonomi de la Republica Prima en 1912. La urbanisme prima de la site ia es fada en 1923 par arcitetas osteraices-magiar.  A pos, la sentro de site ia es desiniada par arcitetores italian como Florestano di Fausto, Gherardo Bosio e Armando Brasini. Esente la capital de Xciperia, lo es la seja de la governa de la pais. La du ofisiores xef ave sua abiteria ofisial en la site. La presidente de la pais abita en la Palasio Presidental, e sua ofisia es la Ofisia Presidental. La ministro xef labora en la Ofisia de la Ministro Xef.

## Relijio
65% de la abitores de Tirana es muslim. Un 11% identifia se como cristian, 3% como ateistes, e 4% como credores sin ramo. 15% prefere no responde a la demanda. Esta pote veni de la eda de comunisme en Xciperia su la tirano Enver Hoxha, ci ia dise:

El ia declara Xciperia como un stato ateiste e ia atenta sutrae tota relijio organizada de la pais. La Eglesa Catolica es representada par la Arcibispia de Tirana e Durres, con la Catedral de San Paulo como la seja. La comunia ortodox es gidada par la Arcibispo de Tirana en la Catedral de la Revive.

## Aida medical
La sistem de aida medical es xef publica. La sistem de aida medical privata es developante, e covre la plu de la servis farmasial e dental. Lo es xef locada en Tirana. La ospital la plu grande es la Ospital de la Madre Teresa, cual es asosiada con la Scola de Farmasia de la Universia de Tirana. Alga ospitales privata ia es abrida.
Tirania Nasional

La **Tirania Nasional** (portuges: *Ditadura Nacional*) ia es la nom de la governa portuges inisiada par la eleje de la presidente Óscar Carmona en 1928 cual ia dura asta la adota de un constitui nova en 1933, cuando la governa ia cambia sua nom a Stato Nova (*Estado Novo*). La Tirania Nasional e la Stato Nova ia formi la periodo istorial de la Republica Portuges Du.
Tibet

**Tibet** es un pais sur la plano de Asia sentral. Oji, lo es un parte de Xina e covre sirca 2,4 milion cilometres cuadrida, cuasi un cuatri de la teritorio de Xina. Lo es la abita orijinal de la popla tibetan e alga otra etnicos, incluinte la monpa, la quiang e la lhoba, e es oji abitada ance par cuantias notable de hanes e huis. Lo es la parte de la mundo la plu alta, con un altia promedia de 4900 metres. Sua punto la plu alta es Sagarmata (Monte Everest); con un altia de 8848 metres supra la nivel de mar, lo es la monte la plu alta sur la Tera.

Tibetanes nomi sua pais **Bod** (བོད་), pronunsiada [pʰøʔ] en la dialeto de Lhasa, la capital. Esta nom es atestada en la jeografia de Ptolemeo como βαται (batai). La nom Tibet veni de la nom arabia Tubbat, cual veni de la turces Töbäd, sinifiante "la altas." La nom xines es 西藏 (Xīzàng).

On ave nonacorda sur la autonomia de Tibet. Tibetanes, con multe otras sirca la mundo, crede ce Tibet debe es un nasion autonom. Ma Xina comuniste crede ce Tibet es un parte de Xina, e esta es la realia a esta tempo.

Tibet es conoseda per sua spesie de budisme nomida vajrayana o "la via de la diamante". La xef de esta relijio es la Dalai Lama. La Dalai Lama oji es numero 14, Tenzin Gyatso, ci es un refujada en India. El ia gania la Premio Nobel de Pas en 1989.

La economia de Tibet es dominada par cultiva per susiste, ma turisme ia deveni un industria cresente en desenios resente. La relijio dominante en Tibet es vajrayana, ma Tibet ave ance bön, cual es simil a vajrayana, e minorias de muslimes e cristianes. Vajrayana es un influe xef sur la arte, musica e festas de la rejion. Arciteta tibetan mostra influes xines e indian. Comedas major en Tibet es orzo rostada, carne de iac, e te con bur.
Tocelau

**Tocelau** es un pais de isolas en la sude de la Mar Pasifica. Lo es composada de tre atoles tropical de coral (de la norde-ueste: Atafu, Nukunonu e Fakaofo), de cual sua area combinada de tera es 10 km² e sua popla es sirca 1500 persones. Sua capital move entre la tre atoles a cada anio. Tocelau es a norde de la Isolas Samoan (de cual Isola Swains es la plu prosima), a este de Tuvalu, a sude de la Isolas Fenix, a sude-ueste de la Isolas Linia (plu distante) e a norde-ueste de la Isolas Cook. Asta 1976, la nom ofisial de la pais ia es la Isolas Tocelau.

Con la popla cuatro de la plu petis de cualce pais, Tocelau es un gidor de enerjia renovable, la nasion prima de mundo cual funsiona intera par enerjia solal. Lo es un nasion libre e democrata, con un vota a cada anio tre. Tota aspirores es nondependente: Tocelau ave no partitos political.

La lingua la plu parlada es tocelau, par 93,5% de persones.

Un teritorio dependente de Zeland Nova, a veses on refere a lo con sua nom colonial, la Isolas de Uni. En 2007, la Asembla Jeneral de la Nasiones Unida ia identifia Tocelau como un teritorio nonautonom. An tal, Tocelau es descriveda como un nasion par e la governa de Zeland Nova e la governa tocelau.

La funda de la sistemes legal, dirijal e judal de Tocelau es la Ata de la Isolas Tocelau 1948 e sua cambias. En 1992, on ia institui un xef de governa, ci on eleje a cada anio tre. Ante esta, la Dirijor de Tocelau ia es la ofisior la plu alta de la governa. En novembre 1974 la dirije ia es moveda de la Departe per Maoris e Isolas a la Ministreria de Esternas, e de alora asta setembre 1980, cuando on ia cambia la regulas per dirije Tocelau, la Ministro de Esternas de Zeland Nova ia es la dirijor de Tocelau. La regulas a pos ia permete ce la Ministro de Esternas asinia un person conveninte per es la Dirijor.
Thomas Mann

**Thomas Mann** (1875–1955) ia es un noveliste e criticiste deutx, e un de la figures la plu importante de leteratur en la temprana de sentenio 20. Sua novelas esplora la individua estracomun e sua relata a la ambiente de la familia o la mundo en jeneral.

Sua naras distingui se par un reprodui esata de la detalias de vive moderna e antica, par un analise profonda e sutil de la ideas e carateres, e par un punto de vide distante e alga ironial, combinada con un senti de trajedia. Sua eroes es frecuente membros de la burjesia ci sufri un turba spirital.

En 1929 Mann ia gania la premio Nobel de leteratur, xef per *Buddenbrooks*. Sua otra obras inclui *Mori en Venesia* (1912), *Regrete temprana* (1925) e *La pecor santa* (1951). *La montania majial* (1924) es sua obra la plu conoseda e un de la novelas famosa de la sentenio 20.

El ia es un om de la norde de Deutxland (Lübeck), e esta vila costal es la loca de sua obra xef *Buddenbrooks*.
Tonga

**Tonga**, ofisial **Rena de Tonga** (en lingua tonga *Pule'anga Fakatu'i 'o Tonga*, en engles *Kingdom of Tonga*), es un pais en la Mar Pasifica locada en Polinesia e constituida como un monarcia parlamental. La capital e la site con la plu de abitores es Nuku'alofa. Con un area de sirca 748 cilometres cuadrida, Tonga es la pais 186 longo area. Lo es formida par plu ca 177 isolas, conoseda como Isolas de la Amis, de cual 36 es abitada. La cuantia de popla, en la anio 2011, ia es sirca 103 036 persones. La plu de la popla segue alga eglesia cristian e parla la du linguas ofisial de la pais: tonga e engles.

## Etimolojia
La pronunsia de la nom en tonga es ['toŋa]. En multe linguas polinesian, la parola "Tonga" sinifia 'sude', e lo es probable ce la arcipelago ia reseta esta nom per sua loca a la sude de la isolas de Samoa. Par contrasta, la abitores de Tonga opina ce la nom de la pais sinifia "jardin".

## Politica
Tonga es un monarcia constitual. Onora per la re sustitui per la onora en sentenios presedente per la onora per la xef santa la plu importante, la Tuʻi Tonga. Critica de la monarcia es regardada como oposada a la cultur tongan. La re Tupou 6 (desendente de la re prima), sua familia, nobiles potiosa e un caste elejeda no real es rica, en cuando la resta de la popla vive en povria relativa. La efetos de esta nonegalia es diminuida par la instrui, la medica e la posese de tera.

### Politica esterna
La politia esterna de Tonga en janero 2009 ia es descriveda par Matangi Tonga como "regarda la este" (pd: institui relatas diplomata e economial plu prosima con Asia, cual es locada en la norde-ueste de la rena). Tonga ave relatas cortes con la Statos Unida. Sua relatas con la Rena Unida, an si bon, no es plu prosima. La relatas con la potias rejional de Oseania, Australia e Zeland Nova, es bon.

## Divides dirijal
Tonga es sudivideda en sinco divides dirijal: ʻEua, Haʻapai, Niuas, Tongatapu e Vavaʻu.

## Jeografia
Locada en Oseania, Tonga es un arcipelago en la sude de la Mar Pasifica, direta en la sude de Samoa. Sua 169 isolas, de cual 36 es abitada, es divideda en tre grupos xef – Vava'u, Ha'apai, e Tongatapu – e covre un linia de 800 cilometres de norde a sude.

La isola la plu grande, Tongatapu, do la capital Nuku'alofa es locada, covre 257 cilometres cuadrida.
Tora

La **Tora** (Ivri: תּוֹרָה, "instrui") es un conseta sentral de la tradision iudi. La sinifia la plu restrinjeda es la sinco libros prima de la Tanakh (Atesta vea iudi). Plu jeneral, lo refere a la *Tanakh* completa e ance la comentas de la rabis, e an tota de la instrui e pratica de la iudis (la *halakha* o modo de vive).

Esta article es sur la sinco libros prima, cual, par tradision, Dio ia nara direta a Moxe. Los es nomida en iudisme par la parolas cual comensa la strofe prima de cada libro:
*Bereshit (בְּרֵאשִׁית, leteral "a la comensa")
*Shemot (שִׁמוֹת, leteral "nomes")
*Vayikra (ויקרא, leteral "e el ia clama")
*Bəmidbar (במדבר, leteral "en la deserto")
*Devarim (דברים, leteral "cosas" o "parolas")

La nomes usada par cristianes per la libros es derivada de la *septuaginta*, la tradui orijinal en elinica, e los indica la temas de cada libro:
* la libro de Jenese (la comensa de la universa e umanas)
* la libro de Esodo (la parti de la ivris de Egipte)
* la libro de Levitico (la leges de la *levis*, la tribu de ivris de cual la pretes ia es un parte)
* la libro de Numeros (la cuantias de la popla en Sinai e Moab)
* la libro de Deuteronomio (la dise du de la leges, e la nara de la mori de Moxe)
Tore de London

La **Tore de London** (engles: *Tower of London*) es un castel istorial en London sentral. Lo ia es construida a fini de 1066 como parte de la concista normande de England. La Tore Blanca, cual dona sua nom a la castel, ia es construida par William la Concistor en 1078, e ia es un simbol odiada de la opresa aplicada a London par la elites nova governante. Lo ia es usada como prison de 1100 (Ranulf Flambard) asta 1952 (jemelos Kray) an si esta no ia es sua intende prima. Un palasio grande en sua istoria temprana, lo ia es usada como abiteria real.

La Tore de London ia ave un rol importante en la istoria engles. Lo ia es asejada a veses diversa, e sua controla ia es importante per controla la pais.
Transporta

:*Esta la article sur transporta. La [[:Category:Transporta|categoria Transporta]] conteni plu articles sur transporta.*

**Transporta** es la tecnolojia de move persones e cosas. Lo es ja un parte de la vive umana tra milenios, a la min, comensante con la usa de balsas e barcetas, segueda par la usa de animales e autos e trenos traeda par animales, e la barco de vela. En la eda moderna, nos ia ajunta plu modos de transporta como la barcon de vapor, la tren de vapor, la tren eletrical, la auto, e la avion.  La plu resente, nos ave transporta spasial.
Togo

**Togo** (ofisial la Republica Togoles) es un pais en Africa ueste, bordada par Gana a la ueste, Benin a la este e Burcina Faso a la norde. Lo estende a sude asta la Golfo Gine, do sua capital Lome es locada. Togo covre 57 000 cilometres cuadrida, tal ce lo es un de la paises la plu peti en Africa, con popla de sirca 7,5 milion persones.

De la sentenio 11 asta la sentenio 16, tribus diversa ia entra a la rejion de tota dirijes. Entre la sentenios 16 e 18, la rejion costal ia es un sentro major de comersia de sclavos a europeanes, ganiante per Togo e la rejion ensircante la nom "la Costa de Sclavos".

En 1884, Deutxland ia declara Togo como un protejoria. Pos la Gera Mundal Prima, la controla de Togo ia move a Frans. Togo ia gania sua autonomia de Frans en 1960. En 1967, Gnassingbé Eyadéma ia gida un colpa de stato susedosa, deveninte la presidente a pos. A la tempo de sua mori en 2005, Gnassingbé ia es la xef la plu longa en posto en la istoria moderna de Africa, pos tra 38 anios de presidentia. En 2005, sua fio Faure Gnassingbé ia es elejeda como presidente.

Togo es un nasion tropical e susaharan, de cual sua economia depende multe de cultiva, e con un clima cual ofre bon saisones de crese. La lingua ofisial es franses, ma multe otra linguas es parlada en Togo, spesial los de la familia gbe. La grupo relijial la plu grande en Togo es los con credes nativa, e on ave ance minorias importante de cristianes e muslimes. Togo es un membro de la Nasiones Unida, la Uni African, la Organiza de Coopera Muslim, la Zona de Pas e Coopera de la Atlantica Sude, la Organiza Internasional de la Francofonia, e la Comunia Economial de Statos de Africa Ueste.

La popla en la anio 2007 ia es sirca 5 701 579 persones. La major linguas es franses (ofisial), eue, mina, kabie e dagomba.
Trifosfato de adenosina

**Trifosfato de adenosina** (ATP, do la P representa la elemento fosfor) es un molecula usada en la corpo de organismes per furni enerjia a reatas cimical. 

Lo es constante produida, ma ance constante consumada. La reservas de ATP tenida en tempo corta en un organisme es per no plu ca alga secondos de consuma. Donce cada prosede cual bloci sua produi (per esemplo, en alga casos de gas de combate) provoca un mori rapida.

## Strutur de ATP
La trifosfato de adenosina es un trifosfata de nucleotide. Lo es composada de:
* adenosina = adenina + β-D-ribofuranose
* tre grupos de fosfato
Trigo

**Trigo** (*Tritico*) es un erba domada de Asia sude-ueste cual es cultivada tra la mundo. Trigo es un comeda importante per umanas: numero un es mais, du es trigo, e tre es orzo. La gran de trigo es usada per pan, tortas, tortetas, pasta, e cuscus, e per fermenta per bir, alcol, vodca, e biocombustables. Trigo es ance cultivada como un colieda per bestias, e la palia per bestas e per un materia de construi per tetos.

Trigo es un planta anial cual ateni un altia promedia de 1,2 metres. La folios apare temprana e es segueda par rametas magra cual fini con spinas de gran (nomida "spigas").

Spesies de trigo en un area spesifada es elejeda per sua ajustablia a altia, clima, e cuantia de colieda. La trigos cultivada en la republicas pasada de Uni Soviet, la SUA, e Canada es trigos de primavera e inverno, cual es cultivada o en primavera per colie en estate o en autono per colie en primavera.

Trigo *durum* ave spesial un gran dur. Lo es creseda en la areas norde sentral de la SUA. Trigos nova produinte resiste a maladia ia es developada de pos 1960 per usa en paises developante. La usa xef de trigo es en la fabrica de farina. Jeneral, spesies dur es usable en fabrica de farina de pan, e spesies mol per la farina de confeta. Trigo es usable ance en produi de come de matina e a grado limitada en la prepara de bir, uisce, e alcol industrial. Trigo de grado basa es usada per nuri bestias de produi. La produi mundal de trigo en la temprana de la desenio de 1990 ia es plu ca 590 tones metral, un aumenta de sirca 30 persentos supra la promedia de la periodo de 1979 a 1981. Rusia ia continua es la produor gidante mundal, ma la produi ia diminui par causa de la cade de la governa sentral en 1991. Xina ia es la produor du de la plu grandes en 1990, e la SUA ia es numero tre.

Trigo orijina en Asia sude-ueste. La relata a monococo (*Tritico beotico*) e dicoco (*Tritico dicoco*) indica ce la area la plu probable de doma ia es prosima a Diyarbakir en Turcia. Esta trigos savaje ia es domada en la comensa de cultiva en la "cresente fertil". Formas ia muta con spigas forte e granes plu grande. La cultiva de trigo ia comensa estende estra la cresente fertil en la eda neolitica. A sirca 5000 anios ante aora, trigo ia estende a Itiopia, India, Er, e Espania. Pos mil plu anios, lo ia estende a Xina. A 3000 anios ante aora, la usa de arados traeda par cavalos ia aumenta la produi de granes sereal. En la sentenio 18, la inventa de la forador de semes ia aumenta plu la produi. Ma 2006 ia es la prima anio cuando la mundo ia consuma plu trigo ca lo ia produi. Esta es un problem cual es cisa seria.
Trinidad e Tobago

**Trinidad e Tobago** (ofisial la Republica de Triniada e Tobago) es un pais de du isolas, prosima a la norde de la continente America Sude, a mera 11 km de la costa de Venezuela norde-este e 130 km a sude de Grenada. Lo borda la Mar Caribe a la norde e comparti fronteras de mar con otra nasiones incluinte Barbados a la norde-este, Grenada a la norde-ueste, Guiana a la sude-este e Venezuela a la sude e ueste.

La isola Trinidad ia es un colonia espaniol de la ariva de Cristoforo Colombo en 1498 asta la sede de la governor espaniol, Don José María Chacón, a la ariva de un flotila brites de 18 barcones de gera a 18 febrero 1797. En la mesma periodo, la posese de la isola Tobago ia cambia entre colonistes espaniol, brites, franses, nederlandes e curlandes, a plu veses ca cualce otra isola en la Caribe. Trinidad e Tobago ia es sededa a Britan en 1802 con la Trata de Amiens, e ia resta separada asta 1889. La pais Trinidad e Tobago ia deveni autonom en 1962, e ia deveni un republica en 1976.

Lo es la pais tre de la plu ricas par produi interna bruta per person en la Americas, pos la Statos Unida e Canada. Plu, la Banco Mundal reconose lo como un economia de revenu alta. No como la plu de la Caribe de lingua engles, la economia de la pais es xef industrial, focada a petrolio e petrocimicales. On atribui la ricia de la pais a sua reservas grande e esplota de petrolio e gas natural.

La area es sirca 5,128 cilometres cuadrida. La site capital es Port-of-Spain.

La popla en la anio 2007 ia es sirca 1 056 608 persones. La majoria es de orijina asian. La lingua major es engles, ma multe persones parla espaniol.
Troia

**Troia** (en elinica: *Τροία* o *Τροίας*) es un site en Anatolia do la gera de Troia ia aveni.

La familia real troian ia es fundida par Eletra e Zeus, padres de Dardano, ci ia crusa asta Anatolia de Samotracia, do ia conose a Teucro. Dardano ia sposi Batiea, fia de Teucro e ia fundi Dardania, a pos governada par Eneas. Pos la mori de Dardano, la rena pasa a se neta Tros. Zeus ia fura sua fio Ganimede, par causa de sua belia. Ilo, otra fio de Tros, ia fundi Ilion e demanda a Zeus un sinia. El ia trova un sculta conoseda como Paladio. Un oraculo ia dise ce si la Paladio ia permane en la site, lo ta es nonconcistable. Pos Ilo ia construi la templo de Atenea en sua site, en la mesma loca do ia cade.

## Troia homeral
La istoristes elinica antica ia situa la Gera de Troia en la sentenio 12, 13 o 14 aec. Eratostene ia dise ce lo ia aveni en 1184 aec; Herodoto ia dise ce en 1250 aec e Duri de Samos en 1334 aec. La arceolojistes moderna lia la Troia de Homero a la Troia 7 arceolojial.

En la Iliada, la aceanes ia construi sua campa prosima a la nase de la Rio Scamandro, do los ia ariva con sua barcos. La site de Troia ia es sur un colina, pasante la Rio Scamandro, do las batalias de la Gera de Troia ia aveni. La loca de la site antica es 5 cilometres de la costa oji, ma 3000 anios aa la nase de la Scamandro ia es plu prosima a la site, descargante en un baia grande cual ia forma un porto natural, cual ia es plenida materia aluvial. Descovres jeolojial resente ia permete identifia la linia de costa troian antica, e la resultas confirma la esatia de la jeografia homeral de Troia.
Tsalagi

**Tsalagi** (ᏣᎳᎩ; cherokee en engles; cheroqui en espaniol) es un lingua de un popla american orijinal. Lo es la sola membro de la grupo de linguas sude irocuoi. Lo es scriveda con un silabario de 85 sinias, desiniada par la tsalagi Sequoya (ᏍᏏᏉᏯ) en 1821. Vide la alfabeta tsalagi.

Seguente la libro "Native American History for Dummies" (Istoria de la americanes orijinal per la stupidas), la popla es entre 200 000 e 300 000. Si lo es plu ca 200 000, la nasion Tsalagi es la nasion la plu grande de americanes orijinal en la SUA. Numero du es la dines.
Turbas en Er Norde

La **Turbas en Er Norde** (eres: *Na Trioblóidí*, engles: *The Troubles*) es la nom comun per la disputa etnico-nasionaliste en Er Norde en la tarda de la sentenio 20. La disputa ia comensa en la desenio de 1960 e ia fini con la Acorda de Venerdi Santa en 1998. An si la Turbas ia aveni xef en Er Norde, violentia ia estende a Er, England e la resta de Europa.

La disputa ia es xef political e nasionaliste, nurida par avenis istorial. Lo ia ave un dimension etnical o setal, an si lo no ia es un disputa relijiosa. Un tema xef ia es la state constitual de Er Norde. La unidistes, ci ia es xef protestante e ia ave nasionalia (juntada a la resta de Era Norde) ia desira ce Er Norde resta en la Rena Unida. La republicistes, ci ia es xef catolica, ia desira ce Er Norde lasa la Rena Unida e deveni un parte de un Er unida. La disputa ia comensa en la batalia per fini la separa contra la minoria catolica par la governa unidiste e la polisia. A esta campania de protesta, violentia ia es la responde de la unidistes ci ia vide lo como un escusa republiciste. Esta ia gida a la ativi de soldatos brites, inisial per suporta la polisia e proteje la siviles catolica, e a gera en la tre desenios seguente.

La partisipores xef en la Turbas ia es la republicistes paramilitar como la Armada Republiciste Eres Tempora e la Armada de Libri Nasional Eres (INLA); unidistes paramilitar como la Forte de Bonvolores de Ulster (UVF) e la Asosia de Defende de Ulster (UDA); la fortes de securia brites (la Armada Brites); e ativistes political e politicistes. La fortis de securia de la Republica ia fa un rol peti. Plu ca 3500 persones ia mori en la disputa, de ci 52% ia es nonmilitares, 32% ia es membros de la forties de securia brites, e la 16% ia es membros de grupos paramilitar. Violentia ia aveni ancora nonperiodal pos la suscrive de la Acorda de la Venerdi Santa.
Turcia

**Turcia** es un pais en Europa e Asia sude-ueste. Es un pais que conecta dos continentes, lo que lo hace estrategicamente importante para comercio, historia e cultura.

La area de Turcia es sirca 780 580 cilometres cuadrida, haciendo de él un pais relativamente grande con una variedad de paisajes, desde montañas altas hasta costas largas en el mar Mediterráneo y el mar Negro.

La popla, en la anio 2020, ia conteni sirca 83,614,362 persones, una población diversa que incluye diferentes etnias, religiones y culturas.

La site capital es Ancara, una ciudad con importancia administrativa y política, pero la plu grand site es Istanbul, una ciudad que ha sido un centro de comercio y cultura por miles de años. Istanbul ha jugado un papel clave en la historia de Turcia, siendo la antigua capital del Imperio Otomano.

La major lingua es turces, una lengua que pertenece a la familia de lenguas túrquicas. Además de turces, 10 miliones de personas en la región habla curdi, especialmente en las zonas del sureste. (Vide ance Curdistan.) En Istanbul, alrededor de 15 000 iudis habla iudezmo, un dialecto de espaniol hablado por los judíos sefardíes que llegaron a la ciudad después de la expulsión de España en 1492.

La Ministro xef es Recep Tayyip Erdoğan, un islamiste moderada, quien ha sido una figura política dominante en Turcia durante años, habiendo servido como Primer Ministro y, más recientemente, como Presidente.

## Istoria

En 1913, la turceses joven ia rebela en Istanbul, la capital vea ("la Porta Sublima"). Fue una rebelión que buscaba reformas y cambios en el sistema político del Imperio Otomano. Este movimiento de la juventud turca fue un precursor de los cambios que seguirían.

En la Gera Mundal Prima (1914–18), Turcia ia alia se con Deutxland, formando parte de las Potencias Centrales durante la guerra. Pos la gera, la Impero Osmanan ia fini, y se formaron nuevos estados en su lugar.

En 1928, Mustafa Kemal Atatürk ia introdui su reformas european, que transformaron Turcia en una república moderna y secular. Atatürk cambió la escritura del turco de alfabeto árabe a alfabeto latino y promovió una serie de reformas en educación, derecho y política para acercar a Turcia a los estándares europeos.

En la anio 1952, Turcia ia deveni un membro de NATO, fortaleciendo sus lazos con los países de Europa y América del Norte. De la anio 1999, Turcia ia deveni un aspiror para la membria en la Uni European, buscando una integración más estrecha con el resto de Europa.

En 2013, on ia ave protestas en Istanbul (Gezi Parkı) e otra sites, las cuales fueron principalmente en respuesta a la construcción de un centro comercial en un parque público. Estas protestas se expandieron rápidamente a otras ciudades del país y reflejaron el creciente descontento con el gobierno y las políticas del presidente Erdoğan.
Turcmenistan

**Turcmenistan** es un pais en Asia sentral, bordada par Cazacstan a la norde-ueste, Uzbecistan a la norde e este, Afganistan a la sude-este, Iran a la sude e sude-ueste, e la Mar Caspio a la ueste.

Lo es ja un crus de vias de sivilias tra sentenios. En la eda medias, Merv ia es un de la sites grande de la mundo muslim e un stasion importante sur la Via de Seda, un via de caravan usada per comersia con Xina asta la media de la sentenio 15. Proprida par la Impero Rusce en 1881, plu tarda Turcmenistan ia partisipa forte en la promove antibolxevic en Asia sentral. En 1925, Turcmenistan ia deveni un republica constituinte de la Uni Soviet, nomida la Republica Sosialiste Soviet Turcmen; lo ia deveni denova autonom cuando la Uni Soviet ia desintegra en 1991.

Turcmenistan posese la reservas cuatro de la plu grandes de recursos de gas natural en la mundo. La plu de la pais es covreda par la Deserto Caracum. De 1993, sitadanes reseta eletrica, acua e gas natural sin custa, furnida par la governa.

Turcmenistan ia es renada par Saparmurat Niyazov, presidente tra la vive, asta sua mori en 2006. Gurbanguly Berdimuhamedow ia es elejeda como presidente en 2007. Longo Human Rights Watch, "Turcmenistan resta como un de la paises la plu represante de mundo. La pais es cuasi cluida contra esaminas nondependente, librias jornaliste e relijial es controlada par restrinjes sever, e defendores de diretos umana e otra ativistes fronti la menasa constante de venja par la governa." Pos la suspende de la puni de mori, sua usa ia es formal abolida en la constitui de 2008.

Turcmenistan ave un area de sirca 488,100 cilometres cuadrida, e ia ave sirca  6 031 187 persones en 2020. Sua site capital es Axgabat, e la linguas major es turcmen (72%), rusce (12%) e uzbec (9%).
Turnavise

Un **turnavise** es un util con punto plata o crusin, capas de turna la testa de un vise. Un turnavise simple ave un manico e un ase, e un punto cual la usor inserta en la testa de la vise per turna lo. La ase es frecuente fabricada de aser dur per evita curvi o torse. La punto es durida per resiste gasta, e tratada con un covre oscur per boni la contrasta vidal entre la punto e la vise. La manicos es tipal fabricada de lenio, metal o plastica e es usual exagon, cuadro o oval per aida la teni e per evita ce la util rola cuando lo reposa sur un surfas.